Reamker
<s>Reamker (kmerski: រាមកេរ្តិ៍; ) je kambodžanski ep.</s><s>Reamker je temeljen na Ramajani, izvorno napisanoj na sanskrtu, te adaptira osnovnu hinduističku ideju u kontekstu budističkih koncepata, prikazujući balans između dobra i zla u svijetu.</s><s>Naslov epa na kmerskom znači "Rāmina slava".</s><s>Kao i njegov uzor, Reamker je filozofska alegorija, koja kroz protagoniste, princa Preah Reama i kraljicu Neang Sedu, analizira ideale pravde i vjernosti.</s>

<s>U samom epu, teme povjerenja, ljubavi, odanosti i osvete prikazuju se kroz susrete između fantastičnih likova poput prinleva, divova, majmuna i sirena te jedne princeze.</s><s>Ipak, Reamker se u nekim aspektima razlikuje od Ramajane, sadržeći dodatne scene i stavljajući veći naglasak na likove Hanumāna i Suvannamacche.</s><s>Jedna od velikih razlika je i u prikazu glavnog lika; naime, iako se navodi da je Preah Reama inkarnacija hinduističkog boga Višnua, njegove karakteristike, kao i one drugih likova, u Kambodži se smatraju odlikama običnih smrtnika, a ne božanske odlike kao što je slučaj u Indiji.</s><s>Kompleksna međuigra snage i slabosti likova, iako je isprepletena magijom, svejedno predstavlja odlike primarno ljudskog ponašanja.</s>

<s>Kao i u drugim zemljama Jugoistočne Azije, priča o Rāmi, inače naširoko poznata među kmerskim stanovništvom, u Kambodži nije ograničena samo na književnost, već je prisutna i u drugim granama umjetnosti.</s><s>Priča je gotovo redovito na repretoaru kraljevskog baleta, njezine likovne interpretacije krase interijere i eksterijere kraljevskih palača te hramova poput Angkor Wata i Banteay Sreija.</s><s>Ovaj ep se danas smatra integralnim dijelom kambodžanske kulture i folklora.</s>

<s>Vanjske veze 
 រឿងរាមកេរ្តិ៍ខ្មែរ និងរ៉ាមគៀនថៃ
 The Reamker — Toni Shapiro-Phim 
 Reamker
 The Treasures of Angkor 
 The Reamker</s>

<s>Epovi
Kambodžanska književnost
Hindu mitologija
Mračno doba (Kambodža)</s>

